《树萱堂诗为章仲勉赋》
元代·刘崧

莫种南山葛，葛生满堂前。其蔓滋以长，愁心苦缠绵。

不如种萱草，花开自年年。朱英间绿叶，可以忘忧悁。

双飞玉蝴蝶，一往不可复。八月莎鸡鸣，露花白如玉。

白露秋复春，佳人在空谷。日暮翠襜寒，采之不盈掬。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。